Mkhize by etiekkomitee verkla | Maroela Media
Die DA het dr. Zweli Mkhize, voormalige minister van gesondheid, by die parlement se etiekkomitee verkla omdat hy moontlik die komitee se gedragskode oortree het.
Dít volg nadat die spesiale ondersoekeenheid (SOE) se verslag rakende die Digital Vibes-skandaal onlangs bekend gemaak is.
Mkhize, wat steeds 'n parlementslid is en dus deur die komitee verantwoordbaar gehou kan word, word betrek by die omstrede toekenning van 'n tender aan die maatskappy.
Siviwe Gwarube, DA-LP en woordvoerder oor gesondheid, sê die DA sal 'n beëdigde verklaring en 'n formele klag by die komitee indien.
Die DA voer aan dat Mkhize verskeie bepalings van die etiekkode oortree het.
Volgens Gwarube het hy teenstrydig met sy posisie as hoof van die departement opgetree toe hy die staatskontrak aan Digital Vibes toegeken het. Die opposisieparty meen ook dat Mkhize sy posisie gebruik het om homself, sy familie en medewerkers te verryk.
"Mkhize het versuim om bekend te maak dat die toekenning van die kontrak 'n botsing van belange is, aangesien die SOE bevind het dat die voormalige minister 'n hegte persoonlike verhouding met die eienaars van Digital Vibes het," sê Gwarube.
Die DA sê Mkhize word voorts verkla omdat hy 'n onregmatige geskenk ontvang het wat meer as R1 000 beloop het.
"Die etiekkomitee het 'n verpligting om die saak te ondersoek en sy bevindinge op grond van die SOE se verslag bekend te maak," sê sy.
"Die parlement kan nie meer die plek vir mislukte politici wees wat nooit aanspreeklik vir hul dade gehou word nie. Ons moet doen wat die mense van Suid-Afrika van ons verwag: Hul verteenwoordigers in die parlement wees."
DA dis die begin van 'n lang lys van ANC korruptes wat jul kan aankla.
Sal die eerlike ANC kaders en meelopers asseblief opstaan……?….toe,toe ons het nie heeldag tyd nie!
Hy moet ook krimeneel aangekla word en swaar gestraf word.
Hoekom kry Mskemna nie ook dieselfde nie..Hy sou lankal voor die sg. " Etiek" Komitee verskyn het.
Lyk vir my indien ons meermale verkiesing kan hou hoe meer sal mense hulle werkdoen
DA is woelig hier voor die verkiesing, maar waar was julle toe die kontrakte toegeken was. Julle moes mos insae hê. Julle is dan proporsioneel deel van die besluite in die land.